EkBass/fiwiki-20250220-pages-articles huggingface dataset:
Michael Drayton

Michael Drayton (1563–1631) oli englantilainen runoilija. Hän oli tuotteliain aikakauden vähemmän merkittävistä runoilijoista, eräänlainen Elisabetin ajan vastine Layamonille. Merkittävin hänen tuotannossaan on laaja runoelma Polyolbion (1612 ja 1622), jossa hän historiallisin ja muinaistutkimuksillisin tiedoin kuvaa ja ylistää Englannin kaupunkeja ja muita paikkakuntia. Parhaiten hänen lyyrinen kykynsä tulee esille Nymphidia-runoissa. Drayton kuului William Shakespearen ystäväpiiriin.Railo s. 168 Draytonin tuotannosta on näytteenä antologiassa Englantilaisen kirjallisuuden kultainen kirja katkelma Nymphidiasta.Railo 169–170 ==Lähteet== * ===Viitteet=== ==Aiheesta muualla== Luokka:Englantilaiset runoilijat Luokka:Vuonna 1563 syntyneet Luokka:Vuonna 1631 kuolleet
Alan Williams (meloja)

Alan John Williams (s. 21. huhtikuuta 1954) on brittiläinen ratameloja. Hän edusti Isoa-Britanniaa 1 000 metrin kajakkinelosessa Montrealin kesäolympialaisissa 1976 ja Moskovan kesäolympialaisissa 1980. Williams saavutti maailmanmestaruuden yhdessä Stephen Jacksonin kanssa 10 000 metrin kajakkikaksikossa Tampereella 1983. Nottinghamissa 1981 hän saavutti MM- pronssia 10 000 metrin kajakkinelosessa Ison-Britannian joukkueessa. == Lähteet == Luokka:Brittiläiset melojat Luokka:Vuonna 1954 syntyneet Luokka:Elävät henkilöt
Earle I. Mack

Earle Irving Mack (s. 1938) on yhdysvaltalainen liikemies ja taidemesenaatti. Hän toimi Yhdysvaltain Suomen-suurlähettiläänä vuosina 2004–2005. Mack opiskeli Drexelin yliopistossa ja Fordham Law Schoolissa. Hän toimi urallaan erityisesti kiinteistöalalla New Yorkissa ja New Jerseyssa. Hän on toiminut muun muassa senior partnerina sukunsa The Mack Company -kiinteistöyhtiössä ja New Yorkin pörssiin listatun Mack-Cali Realty Corporationin hallituksessa. Mack on myös tunnettu taidemesenaatti. Hän toimi New Yorkin osavaltion taideneuvoston puheenjohtajana 1996–1999 ja New Yorkin kaupunginbaletin hallituksessa 1987–1996 ja 1999–2004. Vuonna 1978 hän oli Oscar-ehdokkaana tuottamastaan elokuvasta The Children of Theatre Street. == Lähteet == Luokka:Yhdysvaltain Suomen-suurlähettiläät Luokka:Vuonna 1938 syntyneet Luokka:Elävät henkilöt
Mikko Lallukka

Mikko Lallukka (25. joulukuuta 1929 – 5. helmikuuta 2003) oli suomalainen everstiluutnantti ja Kuopion lentoaseman päällikkö. Lallukan elämäntyö liittyi laajalti ilmailuun, ja hän vaikutti vapaaehtoisen ilmailu- ja maanpuolustustyön parissa aktiivisesti vielä eläkevuosinaankin. Hän palveli monissa tehtävissä ilmavoimissa 19 vuotta ja toimi reserviin siirryttyään Kuopion keskuslentoaseman päällikkönä lähes 25 vuoden ajan (1968–1993). Mikko Lallukka tunnettiin itsekin monialaisena ilmailijana. Nuoruudessaan hän oli menestynyt lennokkiurheilija ja purjelentäjä. Sotilaslentouralla hän oli Suomen ilmavoimien viimeisiä Messerschmitt-lentäjiä. Päättäessään sotilasuransa hänellä oli poikkeuksellisen laaja sotilaskoneiden tuntemus ja lentokokemus aina MiG-21-hävittäjiin asti. Hän toimi muun muassa Suomen ilmailuliiton moottorilentokeskustoimikunnan puheenjohtajana ja ilmailuliiton hallituksen jäsenenä 1970-luvulla. Hän voitti kolmesti moottorilennon Suomen mestaruuden (1957, 1958, 1961). Lallukka palkittiin 1962 Suomen ilmailun arvostetuimmalla tunnustuspalkinnolla, Harmon-patsaalla. Hallintouransa viimeisinä vuosina Lallukka oli keskeisesti mukana silloisen ilmailuhallituksen muuttamisessa Ilmailulaitokseksi (nyk. Finavia). Vapaaehtoisen maanpuolustustyön ohella hän harrasti eläkkeellä olleessaan sotahistoriaa ja hanurinsoittoa. Hän toimi muun muassa Kuopion Harmonikkakerhon puheenjohtajana ja Suomen harmonikkaliiton valtuuston puheenjohtajana. Kadettikurssin 37 Lallukka kävi 1951–1953. Hänet ylennettiin reservissä everstiluutnantiksi 1979. Karjalan lennoston killan puheenjohtajana hän toimi 1984–1990. Lallukka oli Kuopion sotilaspoikien killan puheenjohtaja 1996–2003. == Lähteet == Luokka:Suomalaiset lentäjät Luokka:Suomalaiset everstit Luokka:Vuonna 1929 syntyneet Luokka:Vuonna 2003 kuolleet Luokka:Suomalaiset hävittäjälentäjät Luokka:Suomalaiset sotilaslentäjät
Robert Herrick

Robert Herrick (1591–1674) oli englantilainen kirjailija, alkuaan kultasepänoppilas. Hän suoritti myöhemmin yliopistotutkinnon ja oli pappi. Hän edusti kirjallista suuntausta "Benin pojat" (Sons of Ben). Hän oli 1629–1647 pappina Devonshiressä Dean Priorissa, josta hän joutui lähtemään sisällissodan vuoksi. Hän palasi seurakuntaan 1662 ja asui siellä loppuelämänsä. Papin tehtävästään huolimatta hän oli pakanarunoilija, kavaljeerien (Cavalier poet) epikurolaisen elämän, iloisen maailmankatsomuksen ja herkän luonnontunteen tulkki.Railo s. 168 ==Teokset== * Hesperides, runokokoelma 1649 ===Suomennettu tuotanto=== Toivo Lyyn suomentamia näytteitä Herrickin tuotannosta on antologiassa Englantilaisen kirjallisuuden kultainen kirja.Railo s. 171–172 * Kukkasille (To Blossoms) * Anthealle (To Anthea) * Keltanarsissille (To Daffodils) Muita Herrickin runosuomennoksia:Robert Herrick Lahden kaupunginkirjaston runotietokanta. Päivitetty 9.2.2021, viitattu 10.2.2021 * Narsisseille (To Daffodils), suom. Aila Meriluoto, teoksessa: Luontopäiväkirja 1905 * Narsisseille (To Daffodils), suom. Aale Tynni, teoksessa: Tuhat laulujen vuotta, WSOY 1957, 1974, 2004 * Orvokeille (To Violets), suom. Aila Meriluoto, teoksessa: Luontopäiväkirja 1905, Helsinki: Otava 1989 * Paska vuodenaika tekee runoilijan surulliseksi, suom. Teemu Manninen, julkaisussa: Tuli & Savu, 2013. Kustantajan mukaan nro 1/2012. Kannessa nro 68–69 * Runojen lausumisen hetkestä, suom. Teemu Manninen, julkaisussa: Tuli & Savu, 2013. Kustantajan mukaan nro 1/2012. Kannessa nro 68–69 * Ruusuja poimi milloin voit (To the Virgins, to Make Much of Time, 1. säkeistö), suom. Aila Meriluoto, teoksessa: Luontopäiväkirja 1905 ==Lähteet== * ===Viitteet=== ==Aiheesta muualla== * Luokka:Englantilaiset runoilijat Luokka:Brittiläiset papit Luokka:Vuonna 1591 syntyneet Luokka:Vuonna 1674 kuolleet
1558 Järnefelt

1558 Järnefelt on tähtitieteilijä Liisi Oterman vuonna 1942 löytämä asteroidi eli pikkuplaneetta. Se on nimetty tähtitieteilijä Gustaf Järnefeltin mukaan. Kansainvälisissä yhteyksissä asteroidin nimi voidaan kirjoittaa myös ilman ä-kirjainta, muodossa Jarnefelt. Järnefeltin likimääräinen läpimitta on 38 kilometriä. Kohde sijaitsee Auringosta suunnilleen 3,22 kertaa niin kaukana kuin Maa, ja sen kierros Auringon ympäri kestää noin 5 vuotta ja 9 kuukautta. ==Lähteet== Luokka:Päävyöhykkeen asteroidit
Yksinäinen matkamies

Yksinäinen matkamies () on yhdysvaltalaisen Jack Kerouacin kirjoittama matkakertomus vuodelta 1960. Suomennos ilmestyi Elina Koskelinin kääntämänä ja Sammakon kustantamana vuonna 2005. Teos on kokoelma impressionistisia esseitä, jotka käsittelevät Kerouacin matkoja ympäri Yhdysvaltoja, Meksikoa ja Eurooppaa. == Lähteet == Luokka:Vuoden 1960 kirjat Luokka:Yhdysvaltalaiset kirjat
Fragaria orientalis

Fragaria orientalis on ruusukasvien (Rosaceae) heimoon, mansikoiden (Fragaria) sukuun kuuluva kasvilaji. Fragaria orientalis on monivuotinen ruoho, joka voi kasvaa 5–30 cm korkeaksi. Sen varret ovat karvaisia. Lehdet ovat kolmilehdykkäisiä ja lehdykät ovat 1–5 cm pitkiä, 0,8–3,5 cm leveitä, vastapuikeita tai vinoneliömäisen puikeita ja vihreitä. Lehtien alapinnat ovat karvaisia, etenkin suonien kohdilta. Kukintona on yhdestä kuuteen, tavallisesti kahdesta viiteen, kukkaa sisältävä tasohuiskilo. Kukat ovat halkaisijaltaan 1–1,5 cm ja yleensä kaksineuvoisia, mutta joskus harvoin yksineuvoisia. Verholehdet ovat suikean puikeita. Terälehdet ovat valkoisia sekä lähes pyöreitä. Kaksineuvoisissa kukissa on 18–22 hedettä sekä lukuisia emejä. Pohjushedelmä on kypsänä väriltään purppuranpunainen. Pähkylät ovat munanmuotoisia ja noin 0,5 mm leveitä. Fragaria orientalis kasvaa metsissä, niityillä ja vuorten rinteillä 600–4000 metrin korkeudessa. Lajia tavataan Venäjän itäosissa, Korean niemimaalla, Mongoliassa ja Kiinassa. Kiinassa lajia tavataan Gansun, Hebein, Heilongjiangin, Jilinin, Liaoningin, Sisä-Mongolian, Qinghain, Shaanxin ja Shanxin alueilla. == Lähteet == orientalis
1551 Argelander

1551 Argelander on tähtitieteilijä Yrjö Väisälän vuonna 1938 löytämä asteroidi eli pikkuplaneetta. Löytö on tehty Turussa, ja se on nimetty Turun observatoriota vuosina 1823–1831 johtaneen F. W. A. Argelanderin mukaan. Argelanderin likimääräinen läpimitta on 16 kilometriä. Kohde sijaitsee Auringosta suunnilleen 2,39 kertaa niin kaukana kuin Maa, ja sen kierros Auringon ympäri kestää noin 3 vuotta ja 8 kuukautta. ==Lähteet== Luokka:Päävyöhykkeen asteroidit
Arnold Böcklin (kirjaintyyppi)

Arnold Böcklin on kirjaintyyppi, jonka Otto Weisertin kirjasinvalimo (Schriftgiesserei Otto Weisert) julkaisi vuonna 1904. Se on nimetty sveitsiläisen taidemaalari Arnold Böcklinin mukaan. Arnold Böcklin on yksi tunnetuimmista jugend-kirjaintyypeistä, ja sen kirjainmuodoissa on havaittavissa viitteitä jugendille tunnusomaisesta tyylitellystä kasviornamentiikasta. Arnold Böcklin sopii parhaiten otsikoihin. Kirjaintyyppi oli jugendin aikaan suosittu etenkin kirjojen kansikuvissa. Linotype, URW, Mecanorma ja muutamat muut fonttivalmistajat ovat julkaisseet omat versionsa Arnold Böcklinistä mm. nimillä Arnold Boecklin tai Arnold Bocklin. == Lähteet == Luokka:Jugend Luokka:Kirjaintyypit
Auriol

Auriol voi tarkoittaa seuraavia: * Auriol, George Auriolin suunnittelema kirjasintyyppi * Auriol, sukunimenä: ** Didier Auriol (s. 1958), ranskalainen moottoriurheilija ** George Auriol, alk. Jean-Georges Huyot (1863–1938), ranskalainen taiteilija, graafikko ja kirjainsuunnittelija ** Hubert Auriol (1952–2021), ranskalainen moottoriurheilija ** Vincent Auriol (1884–1966), Ranskan presidentti 1947–1954.
Abraham Cowley

Abraham Cowley (1618–1667) oli englantilainen runoilija. Cowley liittyi sisällissodan puhjettua kuninkaan puolelle. Hän seurasi 1646 kuningatarta Pariisiin ja asui siellä kymmenen vuotta. Restauraation jälkeen hän muutti maaseudulle ihailemansa luonnon keskelle, mutta pettyi eikä saanut toivomaansa tyydytystä. Cowley julkaisi esikoiskokoelmansa Poetical Blossomes 15-vuotiaana vuonna 1633. Hänen tuotantoonsa kuuluu myös muun muassa Anakreon-mukaelma (Anacreontiques), Mistress, or Love Verses ja Pindarique Odes. Samuel Johnson antoi hänelle ja muutamille muille heidän kekseliäiden runomittojensa vuoksi nimityksen "metafyysiset runoilijat". ==Suomennettu tuotanto== Cowleyn runoja:Cowley, Abraham Lahden kaupunginkirjaston runotietokanta. 9.2.2021, viitattu 10.2.2021 * Juomalaulu antologiassa, suom. Toivo Lyy antologiassa Englantilaisen kirjallisuuden kultainen kirja. s. 172, 174. WSOY 1933 * Toivoa vastaan, suom. Teemu Manninen, julkaisussa: Tuli & Savu, 2013. Kustantajan mukaan nro 1/2012. Kannessa nro 68–69 ==Lähteet== ==Aiheesta muualla== * Luokka:Englantilaiset runoilijat Luokka:Vuonna 1618 syntyneet Luokka:Vuonna 1667 kuolleet
Edmund Waller

Edmund Waller (1606–1687) oli englantilainen runoilija.Railo s. 168–169 Waller oli varakkaan suvun perillinen ja parlamentin jäsen 16-vuotiaasta alkaen. Hänen tunnettiin sanavalmiina ja taitavasti ajan vaatimuksiin mukautuvana. Hän palveli sekä puritaaneja että rojalisteja, aina tilanteen ja oman etunsa mukaan. Hän joutui kuitenkin puritaaneja vastustaessaan 1643 pois parlamentista, sai 10 000 puntaa sakkoja ja asui mannermaalla vuoteen 1652, jolloin hän sai palata. Palattuaan Englantiin hän kirjoitti ylistysrunon Oliver Cromwellille, mutta tämän kuoltua kirjoitti moiterunon ja sen sijaan suuntasi ylistyssanansa kuningas Kaarle II:lle tervetuliaisrunossaan. Kuningas totesi sen huonommaksi kuin Cromwellille tehdyn kunniarunon, mihin Waller vastasi: ”Sire, runoilijat onnistuvat paremmin kuvitelmien kuin todellisuuden kertojina.” Pienissä runoissaan, joihin hänen maineensa perustuu, hän oli harvinaisen taitava viisijalkaisen loppusoinnullisen kaksoissäkeen käyttäjänä. Hän kehitti sen suljetuksi, niin että säepariin sisältyi aina myös ehyt ajatus. Hän hioi sen muutenkin niin puhtaaksi ja taipuisaksi, että klassinen runous saattoi ottaa sen lopullisesti valmiina käyttöönsä pääasialliseksi runomuodoksi. ==Suomennettu tuotanto== Suomennettuja runoja:Edmund Waller Lahden kaupunginkirjaston runotietokanta. Päivitetty 9.2.2021, viitattu 10.2.2021 * Eräälle vyölle, suom. Toivo Lyy antologiassa Englantilaisen kirjallisuuden kultainen kirja. s. 174. WSOY 1933 * Itsensä karkoittama, suom. Teemu Manninen, julkaisussa: Tuli & Savu, 2013. Kustantajan mukaan nro 1/2012. Kannessa nro 68–69 ==Lähteet== * ===Viitteet=== ==Aiheesta muualla== * Luokka:Englantilaiset runoilijat Luokka:Vuonna 1606 syntyneet Luokka:Vuonna 1687 kuolleet
Pehr Erik Sahlman

Pehr Erik Sahlman (24. kesäkuuta 1774 Uppsala – 25. marraskuuta 1831 Pori) oli ruotsalaissyntyinen virkamies, joka toimi Suomen suuriruhtinaskunnan vuorilaitoksen vuorimestarina 1809–1821.Eevert Johannes Laine (1907) - Piirteitä suomen vuoritoimen historiasta 19-vuosisadan ensipuoliskolla Sahlman kirjoitti ylioppilaaksi Uppsalassa vuonna 1785. Vuonna 1795 hän suoritti Uppsalan yliopistossa tutkinnon teologiassa, siveysopissa ja lakitieteessä ja vuonna 1796 kemiassa, fysiikassa ja vuoritieteessä. Sahlman tuli auskultantiksi Ruotsin vuorikollegioon vuonna 1796, ja hänet otettiin masuunimestaritaidon oppilaaksi vuonna 1797. Hänen nimitettiin Ruotsin vuorikollegion alaisuudessa toimineen Suomen vuorimestaripiirin virkaa tekeväksi ylimasuunimestariksi vuonna 1800 ja vakinaiseksi ylimasuunimestariksi vuonna 1802. Hänet määrättiin hoitamaan vuorimestarin tehtäviä vuonna 1809 ja nimitettiin vuorimestariksi vuonna 1810. Sahlman erosi vuorimestarin virasta vuonna 1826 ja siirtyi hoitamaan suuriruhtinaskunnan omistamaa Leineperin ruukkia. Sahlman kuoli Porissa 25. marraskuuta 1831. Sahlman oli naimissa Anna Christina Hagnerin kanssa vuodesta 1821. Heillä ei ollut lapsia. ==Lähteet== Luokka:Suomalaiset virkamiehet Luokka:Ruotsalaiset virkamiehet Luokka:Vuonna 1774 syntyneet Luokka:Vuonna 1831 kuolleet
Onnenlehti

Onnenlehti on pieni pahvikortti tai paperilappu, johon on kirjoitettu ennustus. Painetut onnenlehdet olivat numeroituja ja joissakin versiossa oli kuvakin mukana. Onnenlehdet olivat suosittuja 1800-luvulla ja 1900-luvun alkupuoliskolla. Ennustuksiin suhtauduttiin kuten horoskooppeihin, kuka uskoi kuka ei. Onnenlehtien ennustuksia pidettiin kuitenkin povareiden ennustuksia selkeämpinä. Onnenlehtiä myivät posetiivarit, jotka kiersivät yleisötapahtumissa, kuten markkinoilla ja soittivat veivattavalla posetiivilla musiikkia. Toimeentulonsa posetiivarit saivat onnenlehtiä, pikkuesineitä kuten harjoja ja esimerkiksi pumpernikkeleitä kaupittelemalla. ==Onnenlehden muita merkityksiä== Onnenlehtiä jaettiin Suomen ensimmäisen Liikennenturvallisuusviikon 23.-30.4.1934 aikana. Liikennekulttuurikomitean tuottaman onnenlehden sisältö oli kuvitettua liikennevalistusta. Painotuotteen värikkyys huvitti etenkin nuoria naisia, vanhempi väki suhtautui lappusiin kylmäkiskoisemmin. Onnenlehdessä kehotettiin äitejä kasvattamaan lapsensa liikenteen tuntemukseen. Onnenlehti-pöytäliina. Pieni onnenlehtikuviolla koristeltu pöytäliina. Onnenlehdeksi kutsuttiin lentolehtistä, joita kapteeni Bremer pudotti lentokoneestaan 39 paikkakunnalle Philipsin mainoskiertueella 1938. Onnenlehdestä oikean onnenkuvion löytänyt sai ostaa Matador- radiovastaanottimen erikoishinnalla. Onnenlehti, lasimaljakko, design Helena Tynell, Riihimäen Lasi 1971-76. == Lähteet == Luokka:Ennustaminen
Carl Lundström (vuorimestari)

Carl Lundström (22. toukokuuta 1762 Taalainmaa – 4. heinäkuuta 1842 Uskela) oli ruotsalaissyntyinen virkamies ja teollisuusmies, joka toimi Ruotsin vallan aikana ja Suomen suuriruhtinaskunnassa vuorilaitoksen vuorimestarina vuosina 1788–1809.Eevert Johannes Laine (1907) - Piirteitä suomen vuoritoimen historiasta 19-vuosisadan ensipuoliskolla Lundström oli Falunin vuorikunnan vuorimestarin Eggert Lundströmin poika. Hän kirjoitti ylioppilaaksi Uppsalassa vuonna 1776, ja hänet otettiin auskultantiksi Ruotsin vuorikollegioon vuonna 1780 ja nimitettiin vuorikollegion ylimääräiseksi notaariksi vuonna 1783. Hänet nimitettiin vuorikomissaariksi Suomeen vuonna 1786 ja Suomen vuorikunnan vuorimestariksi vuonna 1788. Lundström oli perustamassa Suomen Talousseuraa vuonna 1797. Porvoon valtiopäivillä aatelissääty ehdotti häntä suuriruhtinaskunnan hallituskonseljin kamari- ja tilintekotoimituskunnan esittelijäsihteeriksi, johon virkaan Lundström siirtyi vuonna 1809. Hän erosi virasta 1816 ja siirtyi hoitamaan valtion omistamaa Leineperin ruukkia vuonna 1818. Vuonna 1823 Lundström löysi Sillbölestä uuden malmiesiintymän, jota hän louhi vuosina 1823–1824. Lundström asui Suomessa Uskelassa omistamallaan Lopen Haittisten rustitilalla, jossa hän kuoli vuonna 1842. Lundström oli naimisissa Anna Charlotta Waszin kanssa, ja heillä oli viisi poikaa ja neljä tytärtä. ==Lähteet== Luokka:Suomalaiset virkamiehet Luokka:Ruotsalaiset virkamiehet Luokka:Vuonna 1762 syntyneet Luokka:Vuonna 1842 kuolleet
Desolationin enkelit

Desolationin enkelit () on yhdysvaltalaisen Jack Kerouacin kirjoittama omaelämäkerrallinen romaani vuodelta 1965, jota pidetään yhtenä hänen pääteoksistaan. Romaanin päähenkilö on Kerouacin kirjallinen alter ego Jack Duluoz, ja tapahtumat sijoittuvat aikaan juuri ennen kuin päähenkilö saavuttaa kirjallista menestystä. Romaanissa päähenkilö Duluoz viettää kesällä 1956 kaksi kuukautta Kaskadivuoristossa, minkä jälkeen hän matkustaa ympäri Yhdysvaltoja ja Eurooppaa. Suomennos ilmestyi Jaakko Yli-Juonikkaan kääntämänä ja Sammakon kustantamana vuonna 2004. == Lähteet == Luokka:Vuoden 1965 kirjat Luokka:Yhdysvaltalaiset romaanit
Hedströmmen

Hedströmmen on Ruotsissa Västmanlandin läänissä Kungsörin ja Köpingin kunnissa virtaava 97 kilometriä pitkä joki, joka kuuluu Hedströmmenin valuma-alueessa sen 126 kilometriä pitkään pääuomaan. Hedströmmen kuuluu Norrströmin vesistöön (vesistöaluetunnus 61), jonka valuma-alueen pinta-ala on 22 650 neliökilometriä (km²) ja jonka vesistöreitin pääuoman alaosaan kuuluvat esimerkiksi laskujoki Norrström, järvi Mälaren, Eskilstunaån ja järvi Hjälmaren. Hedströmmen on vesistöreittinsä sivujoki, jonka valuma-alueen pinta-ala on 1 048 km² eli 4,6 % koko vesistöalueensa pinta-alasta. Se laskee Mälarenin Barkarövikeniin Galtenissa Köpingin kunnassa. == Vesivoimalaitoksia == Hedströmmenin pääuomassa on 10 vesivoimalaitosta: Kallstena, Östuna, Ekeby, Lyftinge, Kolsva, Nygårdsforsen, Holmen, Norrhammar, Östanfors ja Skinnskatteberg. Voimaloiden yhteisteho on 7,5 megawattia ja niiden vuosituotanto on noin 32,1 gigawattituntia. Vesistön Gunnilboånin sivu-uomassa on vielä 3 voimalaa lisää: Gisslarbo, Färna ja Kedjebohammar. Näiden yhteisteho on 1,5 megawattia ja vuosituotanto on noin 6,1 gigawattituntia. == Lähteet == * === Huomautuksia === === Viitteet === == Aiheesta muualla == * https://www.malaren.org/malaren/malaren-och-dess-naromrade/beskrivning-av-de- storre-vattendragen/hedstrommen/ * https://www.vattenmyndigheterna.se/download/18.1e9f682716e44cbf6f56f9f9/1574767747716/SE3_121_Hedstrommen.pdf * https://www.diva-portal.org/smash/get/diva2:863731/FULLTEXT01.pdf * http://www.sundbyberg.se/register/filedownload?documentId=415269&versionId;=468021 * Luokka:Norrströmin vesistö Luokka:Kungsörin kunta Luokka:Köpingin kunta Luokka:Ruotsin joet
Köpingsån

Köpingsån on Ruotsissa Västmanlandin läänissä Köpingin kunnassa virtaava 6 kilometriä pitkä joki, joka kuuluu Köpingsånin valuma-alueessa sen 40 kilometriä pitkään pääuomaan. Köpingsån kuuluu Norrströmin vesistöön (vesistöaluetunnus 61), jonka valuma-alueen pinta-ala on 22 650 neliökilometriä (km²) ja jonka vesistöreitin pääuoman alaosaan kuuluvat esimerkiksi laskujoki Norrström, järvi Mälaren, Eskilstunaån ja järvi Hjälmaren. Köpingsån on vesistöreittinsä sivujoki, jonka valuma-alueen pinta- ala on 285 km² eli 1,3 % koko vesistöalueensa pinta-alasta. Se laskee Mälareniin Galtenissa Köpingin kunnassa. == Lähteet == * === Huomautuksia === === Viitteet === Luokka:Norrströmin vesistö Luokka:Köpingin kunta Luokka:Ruotsin joet
Kolbäcksån

Kolbäcksån on Ruotsissa Taalainmaan Smedjebackenista alas Västmanlandin läänin Hallstahammariin virtaava 103 kilometriä pitkä joki, joka kuuluu Kolbäckesånin valuma-alueessa sen 174 kilometriä pitkään pääuomaan. Kolbäcksån kuuluu Norrströmin vesistöön (vesistöaluetunnus 61), jonka valuma-alueen pinta-ala on 22 650 neliökilometriä (km²) ja jonka vesistöreitin pääuoman alaosaan kuuluvat esimerkiksi laskujoki Norrström, järvi Mälaren, Eskilstunaån ja järvi Hjälmaren. Kolbäcksån on vesistöreittinsä sivujoki, jonka valuma-alueen pinta- ala on 3 115 km² eli 13,8 % koko vesistöalueensa pinta-alasta. Se laskee Mälareniin Galtenin Fredenin lashteen Hallstahammarin kunnassa. == Vesivoimalaitoksia == Joen valuma-alueella sijaitsee 26 vesivoimalaitosta, joista 21 ovat pääuoman voimalaloita. Kolbäcksånissa on Västerkvarn, Sörstafors, Hallstahammar, Ålsätra, Surahammar, Ramnäs, Seglingsberg, Virsbo, Västanfors, Uddnäs, Fagersta, Semla, Smedjebacken, Morgårdshammar, Lernbo, Ludvika, Sunnansjö, Loforsen, Vännebo, Nyhammar ja Hellsjön. Voimaloiden yhteisteho on 58,2 megawattia ja niiden vuosituotanto on noin 203,5 gigawattituntia. Valuma-alueen sivu-uomissa vielä viisi voimalaa seuraavasti: * Botånissa on Nordansjö, * Finnbobäckenissa on Finnbokraft, * Larsboånissa on Saxehammar, * Lexenissa on Lexsjöbo ja * Tunkarlsbobäckenissa on Tunkarlsbo Kraft. Näiden yhteiskapasiteetti on 0,4 megawattia ja vuosituotanto 1,0 gigawattituntia. == Lähteet == * === Huomautuksia === === Viitteet === == Aiheesta muualla == * https://www.kulturarvstockholm.se/wp- content/uploads/2020/02/Vattenprojektet2011_58_Low.pdf * https://www.malaren.org/malaren/malaren-och-dess-naromrade/beskrivning-av-de- storre-vattendragen/kolbacksan/ * http://www.sundbyberg.se/register/filedownload?documentId=415269&versionId;=468046 * https://www.vattenmyndigheterna.se/download/18.5dda784b16d6ccd6b031151f/1569846139695/Norra%20%C3%96stersj%C3%B6n%20%C3%85tg%C3%A4rdsplan%20f%C3%B6r%20Kolb%C3%A4cks%C3%A5ns%20avrinningsomr%C3%A5de.pdf * https://www.lansstyrelsen.se/dalarna/tjanster/publikationer/2013/pm-201307-miljogifter- i-kolbacksans-avrinningsomrade.html * http://www.diva- portal.se/smash/get/diva2:863641/FULLTEXT01.pdf * http://info1.ma.slu.se/ima/publikationer/KB2000_0.pdf * https://pub.epsilon.slu.se/12591/7/eriksson_l_etal_150910.pdf Luokka:Norrströmin vesistö Luokka:Hallstahammarin kunta Luokka:Surahammarin kunta Luokka:Fagerstan kunta Luokka:Smedjebackenin kunta Luokka:Ruotsin joet
Vuoripuukenguru

Vuoripuukenguru (Dendrolagus scottae) on kenguruihin kuuluva nisäkäslaji. Sitä tavataan uhanalaisena Papua-Uudesta-Guineasta. ==Koko ja ulkonäkö== Vuoripuukenguru voi saavuttaa suurimmillaan noin 11 kg painon ja koiras on hieman naarasta kookkaampi. Lajin karva on väriltään mustaa tai tummanruskeaa. Vuoripuukengurun etutassujen vahvat kynnet ja pitkä taipuisa häntä auttavat sitä kiipeilemään puissa. Vuoripuukengurunaaraalla on muiden pussieläinten tavoin vatsassaan pussi. ==Levinneisyys ja elintavat== Vuoripuukenguru elää ainoastaan Papua-Uuden-Guinean luoteisosassa Torricellivuorilla ja niiden läheisillä vuoristoalueilla. Lajin elinympäristöä ovat sademetsät 900-1 700 metrin korkeudella merenpinnasta. Laji liikkuu usein yksin tai korkeintaan neljän yksilön perheryhmissä ja viettää suurimman osan ajastaan maassa. Ne ovat taitavia kiipeilemään puissa ja kykenevät hyppimään puusta toiseen, mutta kiipeävät yleensä vain vaaraa paetessaan. Vuoripuukenguru on kasvinsyöjä ja sen ravintoa ovat lehdet, sammalet ja liaanit. Vuoripuukengurun lisääntymisestä on vain vähän tietoa. Naaras synnyttää yhden poikasen vuodessa ja lisääntymiskausi on mahdollisesti ympärivuotinen. Vuoripuukenguru luokitellaan äärimmäisen uhanalaiseksi. Kannan kooksi arvioidaan noin 200 yksilöä; 2000-luvun alussa määrä oli noin 100. Suurimmat uhat ovat metsästäminen ravinnoksi ja elinympäristön häviäminen. Osana suojelutoimenpiteitä paikalliset ovat lopettaneet vuoripuukengurun metsästämisen ja kanta on saatu elpymään ja on vakaa. ==Lähteet== ==Aiheesta muualla== Luokka:Kengurut Luokka:Uhanalaiset nisäkkäät
Dún Aonghasa

Dún Aonghasa on linnoitus Irlannin Aransaariin kuuluvalla Inis Mórilla maan länsirannikolla. Merenrannalla kalliolla sijaitsevasta linnoituksesta on jäljellä osa sen kivisistä muureista. Arkeologisten löytöjen perusteella paikka on peräisin pronssikaudelta. ==Kohde== Dún Aonghasa sijaitsee Aransaarten suurimmalla saarella Inis Mórilla Galwaynlahdella Irlannin länsirannikolla. Paikalla on merestä noin 87 metrin korkeudelle kohoava kallio, jolla on kivisiä linnoitteita. Sisimmäisellä linnoituksella on kaksi ulkomuuria, sekä kolmannen jäännökset. Pystyssä oleva sisämuuri on korkeudeltaan 4,9 metriä ja paksuudeltaan 5 metriä. Niiden ulkopuolella on vielä kolmas niin sanottu chevaux-de-frise, sisemmille puolustusvaurstuksille tulon esteeksi tehty pystykivimuuri. Koko alueen pinta-ala on noin 5,7 hehtaaria. Sisemmät puolustukset ovat avoimia merelle päin etelään. Mahdollisesti tälläkin puolella on aikanaan ollut matala kivimuuri. Sisälinnoituksille pääsi koillisesta kapeaa käytävää pitkin. ==Historia== Paikalla tehtiin kaivauksia vuosina 1992–1995. Löytöjen perusteella paikalla on ollut asutusta pronssikauden keski- tai loppuvaiheilta 1 400–600 vuotta ennen ajanlaskun alkua. Aikaisemmin linnoitusten oli uskottu olevan peräisin rautakaudelta 600-luvulta eaa 400-luvulle jaa. Pronssikautisiin jäännöksiin lukeutuivat pyöreän talon rauniot. Asutuksesta kertoivat esimerkiksi eläinten luut ja keramiikan sirpaleet. Taloudellisesti pronssikauden asukkaille merkittävin elinkeino on ilmeisesti ollut lampaiden kasvatus. Lampaita kasvatettiin etenkin lihan, ei niinkään villan takia. Paikalla oli myös pronssisten keihäänkärkien ja miekkojen valmistukseen käytettyjä muotteja. Linnotuksen sisämuuri on rakennettu myös pronssiajalla, mutta ulommille muureille ei ole tehty ajoitusta. Puolustusvarustelujen ja muiden löytöjen perusteella paikka on joka tapauksessa ollut aikanaan merkittävä keskus. Linnoituskesta ei sen sijaan ole jäänyt ollenkaan samalla tapaa merkkejä paikallisen kansanperinteeseen. Dún Aonghasa tarkoittaa "Aonghusin linnaa". Täysin selvää ei kuitenkaan ole, keneen nimellä viitataan. Nimi on suhteellisen yleinen. Mahdollisesti kyse on myyttisestä Tuath Dé Oengus Mac ind Ócista, tai tuntemattomammasta legendaarisen historian hahmosta. Nykyisin Dún Aonghasa on suosittu matkailukohde. Seutu on iirinkielistä Gaeltachtia. ==Lähteet== Luokka:Arkeologiset kohteet Irlannissa Luokka:Linnavuoret
Juho Kotilainen

Juho (Juhana) Kotilainen (28. syyskuuta 1814 Heinävesi – 19. maaliskuuta 1876 Heinävesi)Geni: Juhana Kotilainen Viitattu 10.2.2021. oli maanviljelijä ja valtiopäivämies. Juho Kotilaisen vanhemmat olivat Lassi Kotilainen ja Beata Sallinen ja puoliso Anna Maria Kotilainen. Kotilainen oli lautamies ja herastuomari ja toimi kunnallisissa luottamusehtävissä. Hän oli talonpoikaissäädyssä Vähä-Savon alisen tuomiokunnan edustaja valtiopäivillä 1863–1864. Kotilainen oli valtiopäivillä valitsijamies ja laki- sekä säädyn yksityisen valitusvaliokunnan jäsen. == Lähteet == Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1814 syntyneet Luokka:Vuonna 1876 kuolleet
Ulosottolaitos

Ulosottolaitos () on 1. joulukuuta 2020 toimintansa aloittanut Suomen ulosottotointa johtava valtakunnallinen viranomainen. Viranomainen syntyi, kun entinen Valtakunnanvoudinvirasto ja 22 alueellista ulosottovirastoa yhdistettiin uudeksi valtakunnalliseksi laitokseksi. Ulosottolaitosta johtaa valtakunnanvouti Veikko Minkkinen.{https://ulosottolaitos.fi/fi/index/ulosottolaitos/ajankohtaista/verkkouutisetjatiedotteet/2023/tasavallanpresidenttionnimittanytveikkominkkisenvaltakunnanvoudiksi.html} Ulosottolaitoksella on 64 toimipaikkaa ympäri Suomen. Ulosottolaitoksen keskushallinto ja päätoimipaikka sijaitsee Turussa.https://ulosottolaitos.fi/fi/index/ulosottolaitos.html# Ulosottolaitoksen or­ga­ni­saa­tio ja­kau­tuu kes­kus­hal­lin­toon ja toi­min­tayk­si­köi­hin. Ulos­ot­to­lai­tok­sen toi­min­tayk­si­köt ovat pe­rus­täy­tän­töön­pa­no, laa­jan täy­tän­töön­pa­non vii­si alu­eel­lis­ta yk­sik­köä (Ete­lä-, Län­si, Sisä- Poh­jois- ja Itä-Suo­mi), eri­tyis­täy­tän­töön­pa­no sekä yh­tei­set pal­ve­lut (­kir­jaa­mo, asia­kir­ja­hal­lin­ta, mak­su­lii­ke, asia­kas­pal­ve­lu ja hal­lin­to­teh­tä­vät; rea­li­soin­ti, tar­kas­tus- ja tu­ki­pal­ve­lut). Kes­kus­hal­lin­non yk­si­köi­tä ovat esi­kun­tayk­sik­kö, oi­keu­del­li­nen yk­sik­kö, hal­lin­to­yk­sik­kö sekä ke­hit­tä­mis- ja oh­jausyk­sik­kö.https://ulosottolaitos.fi/fi/index/ulosottolaitos/ulosottolaitoksenorganisaatio.html# ==Lähteet== ==Aiheesta muualla== * Ulosottolaitos Luokka:Oikeuslaitos Luokka:Suomen valtion virastot Luokka:Oikeusministeriö Luokka:Perintätoimi
Barråsan koulu

Barråsan koulu (ruots. Barråsa folkskola) oli vuonna 1924 perustettu siuntiolainen kansakoulu, joka sijaitsee Tupala-Uudenkylän lähettyvillä Pohjois-Siuntiossa. Myös Nybyn kouluksi kutsutun rakennuksen piirustukset on laatinut rakennusmestari August Haga vuonna 1923. Koulun ensimmäinen opettaja oli Ingeborg Engberg. Koulurakennus on hirsirunkoinen ja kaksikerroksinen. Rakennuksen aumakattoiseen osaan liittyy leveämpi ja korkeampi telttakattoinen volyymi. Barråsan koulun eteläsivulla on myöhemmin lisätty altaani. Koulu toimii nykyisin yksityisasuntona ja se on lisätty Läntisen Uudemaan kulttuurihistoriallisen inventoinnin luetteloon vuonna 1993. == Lähteet == Luokka:Uudenmaan kansakoulut Luokka:Siuntion rakennukset ja rakennelmat Luokka:Siuntion oppilaitokset
Frank Hawks

Frank Monroe Hawks (28. maaliskuuta 1897 – 23. elokuuta 1938) oli yhdysvaltalainen lentäjä. Ensimmäisen maailmansodan aikana hän toimi Yhdysvaltain armeijan ilmavoimissa (United States Army Air Service, USAAS) lentäjänä ja lennonopettaja Love Fieldin lentokentällä Texasissa. Sotilasarvoltaan hän oli kapteeni. Sodan jälkeen hän tuli tunnetuksi 1920- ja 1930-luvulla lentäjänä tekemistään ennätyksistä. Hän käytti Texas Oil Companyn, Texacon ilmailuosaston johtajana yrityksen sponsoroimia lentokoneita, joilla teki 214 kpl eri etappien välisiä nopeuslentoennätyksiä Yhdysvalloissa ja Euroopassa. Hawks oli seurattu julkisuuden henkilö, vuonna 1937 'Mysterious Pilot' (Salaperäinen lentäjä) - Columbian 15 jakson -elokuvasarjassa Hawks nimettiin ”maailman nopeimmaksi lentäjäksi”.Harmon and Glut 1973, p. 109. Suosittu sanonta tuohon aikaan oli: ”Älä lähetä sitä postitse ... lähetä se Hawksin kautta”. Phillips 1994, s. 73. Hawks vieraili Tukholman lentonäyttelyssä 1931 Texaco nro 13 -koneella. Hawks lensi Tukholmaan Oslosta 1 tunnissa 25 minuutissa, joka oli tuolloin uusi ennätys. Päätettyään nopeuslentäjän uransa Hawks kuoli 41-vuotiaana vuonna 1938 koelentokonetta lentäessään. == Lähteet == ==Linkit== * Hawks Miller HM-1 * Hawks on Aerofiles Luokka:Yhdysvaltalaiset lentäjät Luokka:Lento- onnettomuudessa kuolleet Luokka:Vuonna 1897 syntyneet Luokka:Vuonna 1938 kuolleet
Khares Ateenalainen

Khares Ateenalainen (; n. 394–324 eaa.) oli antiikin kreikkalainen sotapäällikkö, joka oli kotoisin Ateenasta. Hän osallistui Ateenan vuosina 357–355 eaa. liittolaisiaan vastaan käymän sodan johtoon ja taisteli sitten Filippos II:ta ja Aleksanteri Suurta vastaan. Lopulta Khares antautui Aleksanterille Lesboksen saarella vuonna 332 eaa. == Lähteet == Luokka:Antiikin kreikkalaiset sotilaat
George Borrow

George Henry Borrow (1803–1885) oli englantilainen kirjailija. Borrow ei ollut tekemisissä aikansa kirjallisten suuntausten kanssa ja eli porvarillisten piirien ulkopuolella.Railo, s. 604 Hän oli viktoriaanisen aikakauden salaperäinen henkilö, joka kauppasi Raamattuja ja oli enemmänkin tekemisissä romanien kanssa. Hänen isänsä oli upseeri, joka palveli useilla paikkakunnilla, ja kiertelevän elämän vuoksi Borrow'n koulunkäynti jäi puutteelliseksi. Hän oli usean kielen taitoinen, ja hän harrasti nyrkkeilyä ja muita voimailulajeja. Hän oli yli kaksimetrinen ja kauniiksi sanottu. Taloudellisten ongelmien vuoksi hän muutti Lontoosta maaseudulle vuosiksi 1924–1933. Päästyään Raamattu-kauppiaaksi Britannian ja ulkomaiden raamattuseuran (British and Foreign Bible Society) palvelukseen hän asui pari vuotta 1933–1935 Pietarissa. Hän julkaisi siellä käännöskokoelman Targum, jossa on myös suomalaisia sananlaskuja ja "Vaka vanhan Vainamoinen" -niminen teksti. Kirjassa on käännöstekstejä 30 kielestä englantiin. 1835–1839 hän kierteli Etelä-Euroopassa ja Marokossa, eli romanien seurassa ja opetteli romanien kielen. Sittemmin hän avioitui, asettui paikalleen ja alkoi jälleen kirjoittaa, aiheena usein romanit. Hän kokosi myös romanikielen sanakirjan Romano Lavo-Lil (1874), joka tosin osoittaa, että häneltä puuttui tieteellinen koulutus. ==Suomennettu tuotanto== * Lavengo: "Nummen tuuli" ja "Iskevä Tinari", suom. Aino Tuomikoski, teoksessa Englantilaisen kirjallisuuden kultainen kirja s. 604–614 * Novelli teoksessa Ihmisen palvelija, toim. Mikko Kilpi, WSOY 1958 * Mustalaisten ystävä (teoksesta The Bible in Spain), julkaisussa Unesco-Kuriiri 40(1987) : 5, s.16 ==Lähteet== * ===Viitteet=== ==Aiheesta muualla== * * George Borrow Society Luokka:Englantilaiset kirjailijat Luokka:Kirjakauppiaat Luokka:Vuonna 1803 syntyneet Luokka:Vuonna 1885 kuolleet
Elias Krook

Elias Krook (Möttönen) (10. joulukuuta 1813 KarstulaGeni: Elias Krook Viitattu 10.2.2021. – 1. kesäkuuta 1868 Karstula) oli maanviljelijä ja valtiopäivämies. Krookin vanhemmat olivat Heikki Eliaanpoika Iso-Möttölä ja Stiina Eliaantytär Iso-Möttölä ja puoliso Maria Lovisa Krook. Heidän poikansa oli maanviljelijä, valtiopäivämies Heikki Krook. Elias Krook oli talollinen ja kirkonisäntä Karstulasta, joka oli talonpoikaissäädyssä Laukaan tuomiokunnan edustaja valtiopäivillä 1867. == Lähteet == Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1813 syntyneet Luokka:Vuonna 1868 kuolleet
Niilo Moilanen

Niilo Moilanen (s. 17. toukokuuta 2001) on suomalainen maastohiihtäjä. Hän on nuorten maailmanmestari perinteisen hiihtotavan sprintistä vuodelta 2021. Hän saavutti samoissa kilpailuissa hopeaa 4 × 5 kilometrin viestissä. Euroopan nuorten olympiafestivaaleilla hän oli perinteisen sprintissä neljäs 2019. Planican MM-kilpailuissa 2023 hän sijoittui perinteisen hiihtotavan sprintissä 21:nneksi ja vapaan hiihtotavan parisprintissä 11:nneksi. Moilanen kilpaili maailmancupissa ensimmäisen kerran Rukalla marraskuussa 2021. Hän sai heti maailmancupin pisteitä oltuaan perinteisen hiihtotavan sprintissä 22:s. Kymmenen parhaan joukkoon hän sijoittui ensimmäisen kerran oltuaan kahdeksas Beitostølenin perinteisen sprintissä joulukuussa 2022. Se on edelleen hänen paras maailmancupsijansa (tilanne 25.2.2023). Moilanen edustaa Pohti Ski Teamia. == Lähteet == Luokka:Suomalaiset maastohiihtäjät Luokka:Vuonna 2001 syntyneet Luokka:Elävät henkilöt
Heikki Krook

Heikki (Henrik) Krook (21. joulukuuta 1846 Karstula – 3. heinäkuuta 1891 Karstula)Geni: Henrik Krook Viitattu 10.2.2021. oli maanviljelijä ja valtiopäivämies. Heikki Krookin vanhemmat olivat valtiopäivämies Elias Krook ja Maria Lovisa Krook ja puoliso Maria Oppman. Krook kävi kuusi luokkaa Jyväskylän lyseota, mutta ryhtyi isänsä kuoltua maanviljelijäksi. Hän oli kirkonisäntä ja kunnallismies, joka oli talonpoikaissäädyssä Viitasaaren tuomiokunnan edustaja valtiopäivillä 1891. Hän oli niillä valitsijamiesten varamies ja talousvaliokunnan varajäsen, joka teki rautatien rakentamista koskevan anomuksen ja osallistui esityksiin muun muassa metsänhoito- opetuksesta ja metsätalouden hoidosta. == Lähteet == Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1846 syntyneet Luokka:Vuonna 1891 kuolleet
Britannian ja ulkomaiden raamattuseura

Britannian ja ulkomaiden raamattuseura, aiemmin Britannian ja ulkomaan raamattuseura, (The British and Foreign Bible Society) on Lontoossa 1804 perustettu yhdistys, jonka tarkoitus on levittää Raamattua ja sen osia ja auttaa hankkimaan kansankielisiä Raamattuja. Sillä on toimistoja eri puolilla maailmaa. Se on julkaissut kuvalehteä The Bible in the World.Otavan Iso Tietosanakirja osa 1 palsta 1481–1482. 7.p. Otava 1967 Seuran haaraosasto aloitti toimintansa Suomessa 1812 ja myönsi varoja Turkuun perustetun Suomen Pipliaseuran toimintaan. Seuran toiminta Suomessa päättyi 1947, jolloin se luovutti Helsingin-toimistonsa Suomen Pipliaseuralle. Seura julkaisi suomeksi 1913 Uuden testamentin suomennoksen ja Psalmit (= UT 1913).Aila Mielikäinen: Uuden testamentin talous-metaforia teoksssa: Merkityksen ongelmasta vähemmistökielten oikeuksiinn. Oulun yliopisto 2007 s. 69 ISBN 978-951-42-8512-7 (pdf) == Lähteet == == Aiheesta muualla == * The British and Foreign Bible Society Luokka:Brittiläiset järjestöt Luokka:Kansainväliset lähetystyöjärjestöt Luokka:Raamatun versiot ja käännökset
Tuomas Kuisma

Tuomas Kuisma (1809–1884) oli suomalainen maanviljelijä ja valtiopäivämies. Kuisma oli maanviljelijä Korpilahden kylässä, joka muun muassa teki aloitteen Antrean ensimmäisen kunnallisen kansakoulun perustamisesta. Kuisma oli talonpoikaissäädyssä Jääsken tuomiokunnan edustaja valtiopäivillä 1872 ja 1877–1878. Hän oli molemmilla kerroilla säädyn ikäpuhemies.Vuoksenranta: Merkkihenkilöitä. Tuomas Kuisma. Viitattu 10.2.2021. Kansanedustaja Pietari Kuisma oli Tuomas Kuisman poika.Eduskunta. Kansanedustajat: Pietari Kuisma. Viitattu 10.1.2021. == Lähteet == Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1809 syntyneet Luokka:Vuonna 1884 kuolleet
Matti Kulkas

Matti Kulkas (26. huhtikuuta 1828 Messukylä – 22. helmikuuta 1876 Messukylä)Geni: Matti Matinpoika Kulkas Viitattu 10.2.2021. oli maanviljelijä ja valtiopäivämies. Kulkaksen vanhemmat olivat Matti ja Leena Kulkas ja puoliso Wilhelmina Mattila. Kulkas oli talonpoikaissäädyssä Satakunnan tuomiokunnan edustaja valtiopäivillä 1863–1864. Hän oli valtiopäivillä laki- ja talousvaliokunnan varajäsen. == Lähteet == Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1828 syntyneet Luokka:Vuonna 1876 kuolleet
Steinberg

Steinberg Media Technologies GmbH eli Steinberg on saksalainen musiikkiohjelmistoja ja niihin liittyvää elektroniikkaa valmistava yhtiö, jonka päätoimisto sijaitsee Hampurissa. Steinberg julkaisi vuonna 1989 Cubasen, joka on yksi markkinoiden johtavista musiikkiohjelmistoista. Yhtiön perustivat vuonna 1984 Karl Steinberg ja Manfred Rürup, ja sen ensimmäinen ohjelmisto oli Atarille suunniteltu Pro 16. Yamaha alkoi tehdä yhteistyötä Steinbergin kanssa 1990-luvun puolivälissä, jolloin se alkoi käyttää Steinbergin kehittämiä ohjelmistoja soittimissaan. Vuonna 2003 Steinberg myytiin Pinnacle Systems Groupille. Vuonna 2005 Yamaha osti Steinbergin alaisuuteensa. == Steinbergin tuotteita == * Cubase * Nuendo * WaveLab * HALion * Dorico == Lähteet == == Aiheesta muualla == * Steinberg.net – yhtiön kotisivu Luokka:Saksalaiset yritykset
Antti Haataja

Antti Haataja (s. 1977 Kajaani) on suomalainen valokuvaaja ja tietokirjailija. Haataja sijoittui toiseksi Lontoon luonnonhistoriallisen museon Wildlife Photographer of the Year -kilpailussa vuonna 2019 Eläimet omassa elinympäristössään -sarjassa. Haatajan ja Pekka Sammallahden teos Tuulessa roihuaa maa sai kunniamaininnan WWF:n Vuoden luontokirja -kilpailussa 2017. Vuonna 2019 Haataja sai Lauri Jäntin tietokirjapalkinnon teoksestaan Pohjoinen. ==Teokset== * * * ==Lähteet== ==Aiheesta muualla== * Antti Haatajan kotisivut Luokka:Suomalaiset valokuvaajat Luokka:Suomalaiset tietokirjailijat Luokka:Saamelaiskirjailijat Luokka:Vuonna 1977 syntyneet Luokka:Elävät henkilöt
Qiu Chen

Qiu Chen (, s. 1. kesäkuuta 1963 Xi’an) on kiinalainen kilpauransa päättänyt koripalloilija. Qiu saavutti Kiinan naisten maajoukkueessa olympiapronssia Los Angelesissa 1984 ja MM-pronssia Brasiliassa 1983. Hän kuului Kiinan kokoonpanoon myös vuoden 1986 MM-kilpailuissa, missä Kiina sijoittui viidenneksi, ja vuosien 1982 ja 1986 Aasian kisoissa, joissa maa voitti kultaa.Olympedia.org Chen muutti 1980-luvulla Australiaan, koska halusi harjoitella englantia.https://news.google.com/newspapers?nid=1301&dat;=19880223&id;=nm8pAAAAIBAJ&sjid;=h-QDAAAAIBAJ&pg;=4140,5891296&hl;=en == Lähteet == * === Viitteet === == Aiheesta muualla == * Profiili FIBA Archive * Profiili FIBA Archive * Luokka:Kiinalaiset koripalloilijat Luokka:Kiinalaiset olympiamitalistit Luokka:Vuonna 1963 syntyneet Luokka:Elävät henkilöt
Ba Yan

Ba Yan (, s. 18. joulukuuta 1962 Liaoning) on kiinalainen kilpauransa päättänyt koripalloilija. Ba saavutti Kiinan naisten maajoukkueessa olympiapronssia Los Angelesissa 1984 ja MM-pronssia Brasiliassa 1983.Olympedia.org == Lähteet == * === Viitteet === == Aiheesta muualla == * Profiili FIBA Archive * Luokka:Kiinalaiset koripalloilijat Luokka:Kiinalaiset olympiamitalistit Luokka:Vuonna 1962 syntyneet Luokka:Elävät henkilöt
Chen Yuefang

Chen Yuefang (, 1. toukokuuta 1963 Yinchuan – 18. syyskuuta 2000) oli kiinalainen koripalloilija. Chen saavutti Kiinan naisten maajoukkueessa olympiapronssia Los Angelesissa 1984 ja MM-pronssia Brasiliassa 1983. Hän voitti Kiinan joukkueessa myös Aasian kisojen kultamitalin vuonna 1982. 205-senttinen Chen kärsi useista erilaisista terveysongelmista ja lopetti kilpauransa niiden takia jo vuonna 1985. Hän kuoli vain 37-vuotiaana 18. syyskuuta 2000.Olympedia.orghttps://www.sohu.com/a/124586414_598667 == Lähteet == * === Viitteet === == Aiheesta muualla == * Profiili FIBA Archive * Luokka:Kiinalaiset koripalloilijat Luokka:Kiinalaiset olympiamitalistit Luokka:Vuonna 1963 syntyneet Luokka:Vuonna 2000 kuolleet
1695 Walbeck

1695 Walbeck on tähtitieteilijä Liisi Oterman vuonna 1941 löytämä asteroidi eli pikkuplaneetta. Se on nimetty tähtitieteilijä H. J. Walbeckin mukaan. Walbeckin likimääräinen läpimitta on 15 kilometriä. Kohde sijaitsee Auringosta suunnilleen 2,79 kertaa niin kaukana kuin Maa, ja sen kierros Auringon ympäri kestää noin 4 vuotta ja 8 kuukautta. ==Lähteet== Luokka:Päävyöhykkeen asteroidit
Viron presidentinvaali 2011

Viron presidentinvaali on epäsuora vaali, jossa valitaan Viron presidentti. Ensimmäinen kierros järjestettiin 29. elokuuta 2011 riikokogussa suljettuna lippuäänestyksenä. Toista ja kolmatta riigikogun kierrost saati kuntien edustajilla täydennettyä valitsijamieskokousta ei näin tarvittu vaalin ratkettua jo ensimmäisellä kerroksella. ==Vaalitapa== Viron presidentin valitsemisen vaalilaissa parlamentti eli riigikogu kutsutaan ensin valitsemaan presidenttiä. Laki vaatii vähintään 68 ääntä riigikogun 101 jäseneltä eli kahden kolmasosan enemmistöä. Äänestyskierroksia käydään kolme kahden päivän aikana. Jos parlamentin jäsenten vaalit epäonnistuvat näissä kolmessa äänestyksessä, Riigikogun puhemies kutsuu erityisen vaalikokouksen (). Se koostuu 101 riigikogun jäsenestä ja tuolloin 246 valitsijasta, jotka paikalliset viranomaiset (kaupungit ja kunnat) lähettivät. Tätä vaihetta ei siis nyt tarvittu. Vaalit olivat salaiset. ==Edeltävät keskustelut ja presidenttiehdokkaiden nimeäminen== Viron presidentinvaalit olivat ensimmäisen kerran uuden itsenäisyyden aikana selvät jo riigikogu-vaiheessa, sillä istuva presidentti Toomas Hendrik Ilves oli oikeistolaisten hallituspuolueiden eli reformipuolueen ja Isänmaan ja Res Publican liiton sekä oppositiopuolue sosiaalidemokraattien yhteinen ehdokas. Vastaehdokkaana oli europarlamentaarikko Indrek Tarand, jota kannatti oppositiossa ollut Keskustapuolue. Vaaleja koskevat julkiset väittelyt käytiin elokuun aikana. Haastajana ollut Tarand kritisoi istuvan presidentin minimoineen roolinsa presidenttinä ja poliittisten päätösten siirtymisen pienempien piirien tekemäksi. Tarand toi esille yleisemminkin Virossa keskustellun presidentin valintatavan eli siirtämisen suoraksi kansanvaaliksi. Ilves puolestaan piti parlamentaarisen valinnan olevan luonteva tapa, kuten nyt oli. Ilves näki riskinä, että suora kansanvaali saattaisi tuoda presidentille liikaa valtaa, kun valtuus tulisi suoraa kansalta. ==Presidentin valinta== Vaalit käytiin riigikogussa 29. elokuuta klo 13. Istuva presidentti Ilves valittiin 73 äänellä Tarandin saadessa 25 ääntä. Kolme äänestyslippua oli virheellisiä, sillä niihin oli merkitty molemmat ehdokkaat. Yksi äänestyslippu oli jätetty tyhjäksi. ==Lähteet== ==Aiheesta muualla== * 2011 Luokka:Vuoden 2011 vaalit
Zhang Yueqin

Zhang Yueqin (, s. 27. tammikuuta 1960 Jiangsu) on kiinalainen kilpauransa päättänyt koripalloilija. Zhang saavutti Kiinan naisten maajoukkueessa olympiapronssia Los Angelesissa 1984 ja MM-pronssia Brasiliassa 1983. Hän kuului Kiinan kokoonpanoon myös vuoden 1986 MM-kilpailuissa, missä Kiina sijoittui viidenneksi, ja vuosien 1982 ja 1986 Aasian kisoissa, joissa maa voitti kultaa.Olympedia.org == Lähteet == * === Viitteet === == Aiheesta muualla == * Profiili FIBA Archive * Profiili FIBA Archive * Luokka:Kiinalaiset koripalloilijat Luokka:Kiinalaiset olympiamitalistit Luokka:Vuonna 1960 syntyneet Luokka:Elävät henkilöt
Olga Jevkova

Olga Vladimirovna Jevkova (, s. 15. heinäkuuta 1965 Moskova, Venäjän SFNT) on Neuvostoliittoa edustanut, kilpauransa päättänyt, koripalloilija ja olympiamitalisti. Jevkova voitti Neuvostoliiton naisten maajoukkueessa olympiapronssia Soulissa 1988. Hän kuului maajoukkueen kokoonpanoon myös vuoden 1990 MM-kilpailuissa, missä Neuvostoliitto sijoittui viidenneksi.Olympedia.org == Lähteet == * === Viitteet === == Aiheesta muualla == * Profiili FIBA Archive * Profiili FIBA Archive * Luokka:Neuvostoliittolaiset koripalloilijat Luokka:Neuvostoliittolaiset olympiamitalistit Luokka:Vuonna 1965 syntyneet Luokka:Elävät henkilöt
Aleksandra Leonova

Aleksandra Aleksandrovna Leonova (, s. 4. syyskuuta 1964 Pjatigorsk, Venäjän SFNT) on Neuvostoliittoa edustanut, kilpauransa päättänyt, koripalloilija, olympiamitalisti ja Euroopan mestari. Leonova voitti Neuvostoliiton naisten maajoukkueessa olympiapronssia Soulissa 1988 ja Euroopan mestaruuden Espanjassa 1987.Olympedia.org == Lähteet == * === Viitteet === == Aiheesta muualla == * Profiili FIBA Archive * Luokka:Neuvostoliittolaiset koripalloilijat Luokka:Neuvostoliittolaiset olympiamitalistit Luokka:Vuonna 1964 syntyneet Luokka:Elävät henkilöt
2640 Hällström

2640 Hällström on tähtitieteilijä Liisi Oterman vuonna 1941 löytämä asteroidi eli pikkuplaneetta. Se on nimetty fyysikko Gustaf Gabriel Hällströmin mukaan. Kansainvälisissä yhteyksissä asteroidin nimi voidaan kirjoittaa myös ilman skandimerkkejä, muodossa Hallstrom. Hällströmin likimääräinen läpimitta on 11 kilometriä. Kohde sijaitsee Auringosta suunnilleen 2,4 kertaa niin kaukana kuin Maa, ja sen kierros Auringon ympäri kestää noin 3 vuotta ja 9 kuukautta. ==Lähteet== Luokka:Päävyöhykkeen asteroidit
Pontivy

Pontivy () on kunta läntisessä Ranskassa Morbihanin departementissa Bretagnen alueella. Se sijaitsee Blavetjoen varrella, kohdassa josta siitä erkanee Nantes-Brestin kanava. Pontivyssä on departementin aliprefektuuri. Legendan mukaan kaupunki on saanut nimensä 500-luvulla eläneen walesilaisen pyhimyksen Davidin mukaan, joka tunnetaan Bretagnessa myös nimellä Ivy. Kaupungin nimi tulee sanasta Pont d'Ivy eli Ivyn silta. Kaupunki alkoi todella kehittyä keskiajalla 1100-luvulla, jolloin Rohanin varakreivi asettui sinne. 1400-luvulla Pontivystä tuli varakreivikunnan poliittinen ja hallinnollinen pääkaupunki. Vuonna 1485 Rohanin varakreivi rakennutti nykyisen linnan suojaamaan kaupunkia. Château de Pontivy (tunnetaan myös nimellä Château de Rohan) on avoinna yleisölle, ja siellä järjestään kesäisin taidenäyttelyitä. Pontivy tunnettiin nimellä Napoléonville vuosina 1804-1814, vuonna 1815 maaliskuusta kesäkuuhun sekä vuosina 1852-1870. Pontivyn strategisen sijainnin vuoksi Napoléon Bonaparte päätti tehdä kaupungista "kaupallisen keskuksen rauhan aikana ja tärkeä sotilaallinen keskuksen sodan aikana". Hänen tarkoituksensa oli tehdä kaupungistaan Rooman valtakunnan kaupunkien tyylisen, jossa olisi oikeuslaitos, kaupungintalo ja koulu. Nämä rakennukset ovat yhä nähtävissä Napoleonin kaupunginosassa. Kaupungin vanhankaupungin keskuksena on aukio Place du Martray. Aukiota ympäröivät vanhat puuristikkotalot sekä kolmen pilarit talo, Maison des Trois-Piliers, joka kuuluu Ranskan historiallisten monumenttien luetteloon. Tiedosto:Place_du_Martray,_Pontivy_01.jpg|Place du Martray Tiedosto:Pontivy_(56)_Maison_des_Trois-Piliers.JPG|Maison des Trois- Piliers ==Lähteet== ==Aiheesta muualla== Luokka:Morbihanin kunnat